title: Euroopan parlamentin ja neuvoston direktiivi 2009/21/EY, annettu 23 päivänä huhtikuuta 2009 , lippuvaltiota koskevien vaatimusten noudattamisesta (ETA:n kannalta merkityksellinen teksti)

text:
               28.5.2009

               FI

               Euroopan unionin virallinen lehti

               L 131/132

      EUROOPAN PARLAMENTIN JA NEUVOSTON DIREKTIIVI 2009/21/EY,
   annettu 23 päivänä huhtikuuta 2009,
   lippuvaltiota koskevien vaatimusten noudattamisesta
   (ETA:n kannalta merkityksellinen teksti)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan yhteisön perustamissopimuksen, ja erityisesti sen 80 artiklan 2 kohdan,
   ottavat huomioon komission ehdotuksen,
   ottavat huomioon Euroopan talous- ja sosiaalikomitean lausunnon (1),
   ottavat huomioon alueiden komitean lausunnon (2),
   noudattavat perustamissopimuksen 251 artiklassa tarkoitettua menettelyä (3),
   sekä katsovat seuraavaa:

               (1)

               Yhteisön merenkulun ja aluksia käyttävien matkustajien turvallisuus sekä ympäristön suojelu olisi taattava kaikkina aikoina.

               (2)

               Kansainvälistä merenkulkua varten on luotu kattava kehys, jonka tarkoituksena on parantaa meriturvallisuutta sekä ympäristön suojelemista alusten aiheuttamalta pilaantumiselta. Tämä on toteutettu tekemällä useita yleissopimuksia, joiden tallettajana toimii Kansainvälinen merenkulkujärjestö, jäljempänä ’IMO’.

               (3)

               Yhdistyneiden Kansakuntien vuoden 1982 merioikeusyleissopimuksen (UNCLOS) sekä IMO:n huostaan talletettujen yleissopimusten, jäljempänä ’IMO:n yleissopimukset’, määräysten nojalla kyseisten asiakirjojen sopimuspuolina olevien valtioiden tehtävänä on saattaa voimaan lait ja asetukset ja toteuttaa kaikki muut tarpeelliset toimenpiteet kyseisten oikeudellisten asiakirjojen panemiseksi täytäntöön kaikilta osin, jotta voidaan varmistaa, että yksittäiset alukset ovat ihmishengen turvallisuuden ja meriympäristön suojelun kannalta sopivia käyttötarkoitukseensa ja että niillä käytetään pätevää merenkulkuhenkilöstöä.

               (4)

               On otettava huomioon merityötä koskeva yleissopimus, jonka Kansainvälinen työjärjestö (ILO) on hyväksynyt vuonna 2006 ja jossa käsitellään myös lippuvaltioita koskevia velvollisuuksia.

               (5)

               Jäsenvaltiot antoivat 9 päivänä lokakuuta 2008 lausuman, jossa ne yksimielisesti tunnustivat lippuvaltioiden velvollisuuksia koskevien kansainvälisten yleissopimusten soveltamisen tärkeyden meriturvallisuuden parantamisessa ja alusten aiheuttaman pilaantumisen estämisen edistämisessä.

               (6)

               IMO:n 20 päivänä joulukuuta 2004 hyväksytyissä kiertokirjeissä MSC/Circ.1140/ MEPC/Circ.424 suositeltujen alusten siirtoa valtioiden välillä koskevien menettelyjen täytäntöönpano antaisi lisäpontta IMO:n yleissopimuksiin sekä meriturvallisuutta koskevaan yhteisön lainsäädäntöön sisältyville määräyksille ja säännöksille, jotka koskevat aluksen lipun vaihtoa; niin ikään se lisäisi lippuvaltioiden välisten suhteiden avoimuutta, mikä puolestaan edistäisi meriturvallisuutta.

               (7)

               Kunkin jäsenvaltion lipun alla purjehtivia aluksia sekä jäsenvaltion rekisteristä pois siirtyneitä aluksia koskevien tietojen saatavuus edistäisi korkeatasoisen aluskannan toiminnan avoimuutta laadun osalta sekä parantaisi seurantaa, joka koskee lippuvaltion velvollisuuksien noudattamista; lisäksi sen avulla voitaisiin varmistaa, että hallinnoilla on tasavertaiset toimintaedellytykset.

               (8)

               Jotta jäsenvaltioita autettaisiin suoriutumaan entistä paremmin lippuvaltioina, niiden hallintoon kohdistuva auditointi olisi suoritettava säännöllisesti.

               (9)

               Hallinnollisten menettelyjen laadun sertifiointi ISO-standardien tai muiden vastaavien standardien mukaisesti antaisi entistä paremmat takeet siitä, että merenkulkuhallinnoilla on tasavertaiset toimintaedellytykset.

               (10)

               Tämän direktiivin täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY (4) mukaisesti.

               (11)

               Jäsenvaltiot eivät voi riittävällä tavalla saavuttaa tämän direktiivin tavoitteita, joita ovat aiheellisten toimenpiteiden käyttöönotto ja täytäntöönpano meriliikennepolitiikan alalla, vaan ne voidaan toiminnan laajuuden ja vaikutusten vuoksi saavuttaa paremmin yhteisön tasolla, joten yhteisö voi toteuttaa toimenpiteitä perustamissopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä direktiivissä ei ylitetä sitä, mikä on näiden tavoitteiden saavuttamiseksi tarpeen,

         OVAT ANTANEET TÄMÄN DIREKTIIVIN:
   1 artikla
   Kohde
   1.   Tämän direktiivin tarkoituksena on:

               a)

               varmistaa, että jäsenvaltiot täyttävät tosiasiallisesti ja yhdenmukaisesti velvollisuutensa lippuvaltioina; ja

               b)

               parantaa turvallisuutta ja ehkäistä jäsenvaltion lipun alla purjehtivien alusten aiheuttamaa meren pilaantumista.

         2.   Tällä direktiivillä ei rajoiteta meriturvallisuutta ja alusten aiheuttaman pilaantumisen ehkäisemistä käsittelevän komitean (COSS-komitea) perustamisesta 5 päivänä marraskuuta 2002 annetun Euroopan parlamentin ja neuvoston asetuksen (EY) N:o 2099/2002 (5) 2 artiklan 2 kohdassa luetellun yhteisön merilainsäädännön eikä Euroopan yhteisön kansallisten varustamoyhdistysten keskusjärjestön (ECSA) ja Euroopan unionin kuljetusalojen ammattiliiton (FST) tekemästä, merenkulkijoiden työajan järjestämistä koskevasta sopimuksesta 21 päivänä kesäkuuta 1999 annetun neuvoston direktiivin 1999/63/EY (6) soveltamista.
   2 artikla
   Soveltamisala
   Tätä direktiiviä sovelletaan sen jäsenvaltion hallintoon, jonka lipun alla alus purjehtii.
   3 artikla
   Määritelmät
   Tässä direktiivissä tarkoitetaan:

               a)

               ’aluksella’ jäsenvaltion lipun alla purjehtivaa laivaa tai alusta, joka kuuluu IMO:n asiaa koskevien yleissopimusten soveltamisalaan ja jota varten tarvitaan todistuskirja;

               b)

               ’hallinnolla’ sen jäsenvaltion, jonka lipun alla alus purjehtii, toimivaltaisia viranomaisia;

               c)

               ’hyväksytyllä laitoksella’ alusten tarkastamis- ja katsastamislaitoksia koskevista yhteisistä säännöistä ja standardeista 23 päivänä huhtikuuta 2009 annetun Euroopan parlamentin ja neuvoston asetuksen (EY) N:o 391/2009 mukaisesti hyväksyttyä organisaatiota (uudelleenlaadittu toisinto) (7);

               d)

               ’todistuskirjoilla’ asiaa koskevien IMO:n yleissopimusten mukaisesti myönnettyjä lakisääteisiä todistuskirjoja;

               e)

               ’IMO:n auditoinnilla’1 päivänä joulukuuta 2005 pidetyssä IMO:n yleiskokouksessa annetun päätöslauselman A.974(24) määräysten mukaisesti suoritettua auditointia.

         4 artikla
   Edellytykset aluksen toiminnan sallimiseksi, kun oikeus purjehtia jonkin jäsenvaltion lipun alla on myönnetty
   1.   Ennen kuin aluksen, jolle on myönnetty oikeus purjehtia jäsenvaltion lipun alla, sallitaan toimia, asianomaisen jäsenvaltion on toteutettava asianmukaisiksi katsomansa toimenpiteet sen varmistamiseksi, että kyseinen alus on sovellettavien kansainvälisten sääntöjen ja määräysten mukainen. Sen on erityisesti tarkistettava aluksen turvallisuustiedot kaikin asianmukaisin keinoin. Sen on tarvittaessa kuultava lippuvaltiota, jonka lipun alla alus aiemmin purjehti, selvittääkseen, onko kyseisen lippuvaltion havaitsemia korjattavia puutteita tai turvallisuuskysymyksiä jäänyt hoitamatta.
   2.   Jos jokin toinen lippuvaltio pyytää tietoja aluksesta, joka on aiemmin purjehtinut tietyn jäsenvaltion lipun alla, asianomaisen jäsenvaltion on viipymättä annettava pyynnön esittäneelle lippuvaltiolle tiedot korjattavista puutteista ja muista merkityksellisistä turvallisuuteen liittyvistä kysymyksistä.
   5 artikla
   Jäsenvaltion lipun alla purjehtivan aluksen pysäyttäminen
   Kun jäsenvaltion hallinnolle ilmoitetaan, että satamavaltio on pysäyttänyt kyseisen jäsenvaltion lipun alla purjehtivan aluksen, hallinnon on valvottava tätä varten vahvistamiensa menettelyjen mukaisesti aluksen saattamista asiaa koskevien IMO:n yleissopimusten mukaiseksi.
   6 artikla
   Liitännäistoimenpiteet
   Jäsenvaltioiden on varmistettava, että vähintään seuraavat niiden lipun alla purjehtivia aluksia koskevat tiedot säilytetään ja että ne ovat helposti saatavilla tämän direktiivin tarkoituksia varten:

               a)

               aluksen tiedot (nimi, IMO-numero jne.);

               b)

               katsastusten, mukaan luettuina ylimääräiset katsastukset ja täydentävät katsastukset, jos niitä on tehty, päivämäärät sekä auditointien päivämäärät;

               c)

               tiedot aluksen todistuskirjojen antamiseen ja luokitukseen osallistuneista hyväksytyistä laitoksista;

               d)

               tiedot toimivaltaisesta viranomaisesta, joka on tarkastanut aluksen satamavaltioiden suorittamaa valvontaa koskevien määräysten nojalla, sekä tarkastuspäivämäärät;

               e)

               tiedot satamavaltioiden suorittamaan valvontaan liittyvien tarkastusten tuloksista (puutteita: kyllä tai ei, pysäyttämisiä: kyllä tai ei);

               f)

               tiedot merionnettomuuksista;

               g)

               tiedot aluksista, jotka ovat lakanneet purjehtimasta asianomaisen jäsenvaltion lipun alla edellisten 12 kuukauden aikana.

         7 artikla
   Lippuvaltion auditointiprosessi
   Jäsenvaltioiden on toteutettava tarvittavat toimenpiteet IMO:n auditoinnin suorittamiseksi niiden hallinnolle vähintään kerran seitsemässä vuodessa edellyttäen, että IMO antaa myönteisen vastauksen asianomaisen jäsenvaltion hyvissä ajoin esittämään pyyntöön, ja julkaistava auditoinnin tulokset asiaan liittyvän salassapitoa koskevan kansallisen lainsäädännön mukaisesti.
   Tämän artiklan voimassaolo lakkaa viimeistään 17 päivänä kesäkuuta 2017 tai jonakin aikaisempana, komission 10 artiklan 2 kohdassa tarkoitettua sääntelymenettelyä noudattaen vahvistamana päivänä IMO:n jäsenvaltioille pakollisen auditointijärjestelmän tultua voimaan.
   8 artikla
   Laadunhallintajärjestelmä ja sisäinen arviointi
   1.   Kunkin jäsenvaltion on 17 päivänä kesäkuuta 2012 mennessä kehitettävä ja toteutettava laadunhallintajärjestelmä hallintonsa lippuvaltiotoimintaan liittyviä operatiivisia osia varten ja ylläpidettävä sitä. Tällainen laadunhallintajärjestelmä on sertifioitava sovellettavien kansainvälisten laatustandardien mukaisesti.
   2.   Jäsenvaltioiden, jotka ovat satamavaltioiden suorittamaa valvontaa koskevan Pariisin yhteisymmärryspöytäkirjan uusimmassa vuosikertomuksessa julkaistulla mustalla listalla tai kahtena perättäisenä vuonna harmaalla listalla, on annettava komissiolle selvitys lippuvaltiotoiminnastaan viimeistään neljän kuukauden kuluttua kyseisen vuosikertomuksen julkaisemisesta.
   Selvityksessä on määritettävä ja analysoitava keskeiset syyt vaatimustenvastaisuudelle, minkä seurauksena ovat olleet mustalle tai harmaalle listalle johtaneet aluksen pysäytykset ja puutteet.
   9 artikla
   Kertomukset
   Komissio toimittaa viiden vuoden välein ja ensimmäisen kerran 17 päivänä kesäkuuta 2012 mennessä Euroopan parlamentille ja neuvostolle tämän direktiivin soveltamista koskevan kertomuksen.
   Kyseinen kertomus sisältää arvion jäsenvaltioiden lippuvaltiotoiminnasta.
   10 artikla
   Komiteamenettely
   1.   Komissiota avustaa asetuksen (EY) N:o 2099/2002 3 artiklalla perustettu meriturvallisuutta ja alusten aiheuttaman pilaantumisen ehkäisemistä käsittelevä komitea (COSS-komitea).
   2.   Jos tähän kohtaan viitataan, sovelletaan päätöksen 1999/468/EY 5 ja 7 artiklaa ottaen huomioon mainitun päätöksen 8 artiklan säännökset.
   Päätöksen 1999/468/EY 5 artiklan 6 kohdassa säädetyksi määräajaksi vahvistetaan kaksi kuukautta.
   11 artikla
   Saattaminen osaksi kansallista lainsäädäntöä
   1.   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 17 päivänä kesäkuuta 2011. Jäsenvaltioiden on ilmoitettava tästä komissiolle viipymättä.
   Näissä jäsenvaltioiden toteuttamissa toimissa on viitattava tähän direktiiviin tai niihin on liitettävä tällainen viittaus, kun ne julkaistaan virallisesti. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   12 artikla
   Voimaantulo
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   13 artikla
   Osoitus
   Tämä direktiivi on osoitettu kaikille jäsenvaltioille.

      Tehty Strasbourgissa 23 päivänä huhtikuuta 2009.

            Euroopan parlamentin puolesta

            Puhemies

         H.-G. PÖTTERING

            Neuvoston puolesta

            Puheenjohtaja

         P. NEČAS

      (1)  EUVL C 318, 23.12.2006, s. 195.

      (2)  EUVL C 229, 22.9.2006, s. 38.

      (3)  Euroopan parlamentin lausunto, annettu 29. maaliskuuta 2007 (EUVL C 27 E, 31.1.2008, s. 140), neuvoston yhteinen kanta, vahvistettu 9. joulukuuta 2008 (EUVL C 330 E, 30.12.2008, s. 13), ja Euroopan parlamentin kanta, vahvistettu 11. maaliskuuta 2009 (ei vielä julkaistu virallisessa lehdessä).

      (4)  EYVL L 184, 17.7.1999, s. 23.

      (5)  EYVL L 324, 29.11.2002, s. 1.

      (6)  EYVL L 167, 2.7.1999, s. 33.

      (7)  Katso tämän virallisen lehden sivu 11.


Avis juridique important

|

31998L0070

Euroopan parlamentin ja neuvoston direktiivi 98/70/EY, annettu 13 päivänä lokakuuta 1998, bensiinin ja dieselpolttoaineiden laadusta ja neuvoston direktiivin 93/12/ETY muuttamisesta

Virallinen lehti nro L 350 , 28/12/1998 s. 0058 - 0068

EUROOPAN PARLAMENTIN JA NEUVOSTON DIREKTIIVI 98/70/EY,annettu 13 päivänä lokakuuta 1998,bensiinin ja dieselpolttoaineiden laadusta ja neuvoston direktiivin 93/12/ETY muuttamisesta EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 100 a artiklan,ottavat huomioon komission ehdotuksen (1),ottavat huomioon talous- ja sosiaalikomitean lausunnon (2),noudattavat perustamissopimuksen 189 b artiklassa määrättyä menettelyä (3) ottaen huomioon sovittelukomitean 29 päivänä kesäkuuta 1998 hyväksymän yhteisen ehdotuksen,sekä katsovat, että1) eroavuudet niissä eri jäsenvaltioiden hyväksymissä laeissa tai hallinnollisissa toimenpiteissä, jotka koskevat otto- ja dieselmoottoreilla varustetuissa ajoneuvoissa käytettävien tavanomaisten ja vaihtoehtoisten polttoaineiden laatuvaatimuksia, muodostavat esteitä yhteisön sisäisessä kaupassa ja ne voivat siksi suoraan vaikuttaa sisämarkkinoiden toteutumiseen ja toimintaan sekä eurooppalaisen ajoneuvo- ja jalostusteollisuuden kansainväliseen kilpailukykyyn; sen vuoksi vaikuttaa tarpeelliselta lähentää tätä alaa koskevaa lainsäädäntöä perustamissopimuksen 3 b artiklan määräysten mukaisesti,2) perustamissopimuksen 100 a artiklan 3 kohdassa määrätään, että sisämarkkinoiden toimintaa ja toteuttamista sekä muun muassa terveyttä ja ympäristönsuojelua koskevien komission ehdotusten on perustuttava suojelun korkeaan tasoon,3) ensisijaisia ilman epäpuhtauksia, kuten typen oksideja, palamattomia hiilivetyjä, hiukkasia, hiilimonoksideja, bentseeniä ja muita myrkyllisiä pakokaasupäästöjä, jotka edistävät toissijaisten epäpuhtauksien kuten otsonin muodostumista, pääsee ilmakehään huomattavia määriä moottoriajoneuvojen pakokaasu- ja haihtumispäästöissä aiheuttaen suoraan tai välillisesti huomattavia vaaroja ihmisten terveydelle ja ympäristölle,4) huolimatta ajoneuvojen päästöjen jatkuvasti tiukentuvista raja-arvoista, joista säädettiin neuvoston direktiivissä 70/220/ETY (4) ja neuvoston direktiivissä 88/77/ETY (5), tarvitaan lisätoimenpiteitä ajoneuvojen ja muiden lähteiden aiheuttaman ilman pilaantumisen vähentämiseksi tyydyttävän ilman laadun saavuttamiseksi,5) Euroopan parlamentin ja neuvoston direktiivin 94/12/EY (6) 4 artiklassa esiteltiin uusi lähestymistapa, joka koskee päästöjen vähentämiseen tähtääviä toimenpiteitä vuodesta 2000 alkaen ja jossa vaadittiin komissiota tutkimaan muun muassa, miten bensiinin ja dieselin ja muiden polttoaineiden laatua parantamalla voitaisiin vähentää ilman pilaantumista,6) sen lisäksi, että varaudutaan polttoaineiden laatuvaatimusten voimaantulon ensimmäiseen vaiheeseen vuonna 2000, on varauduttava vuonna 2005 toteutettavaan toiseen vaiheeseen, jotta teollisuus voi toteuttaa tarpeelliset investoinnit tuotantosuunnitelmiensa mukauttamiseksi,7) Euroopan yhteisön markkinoilla on jo saatavana liitteissä I, II, III ja IV määriteltyjen laatuvaatimusten mukaista bensiiniä ja niiden mukaisia dieselpolttoaineita,8) eurooppalainen Auto/Oil-ohjelma, jonka yksityiskohdat esitetään ilmakehään joutuvien tieliikenteestä aiheutuvien päästöjen tulevasta valvontastrategiasta annetussa komission tiedonannossa, edesauttaa tieteellisen, teknisen ja taloudellisen perustan luomista suosituksille uusien, ympäristöperusteisten bensiiniä ja dieselpolttoaineita koskevien polttoainevaatimusten käyttöönottamiseksi yhteisön tasolla,9) bensiiniä ja dieselpolttoaineita koskevien ympäristöperusteisten laatuvaatimusten käyttöönotto on tärkeä osa Euroopan laajuisista ja kansallisista/alueellisista/paikallisista toimenpiteistä muodostuvaa kustannustehokasta kokonaisuutta, joka olisi toteutettava, ottaen huomioon toimenpiteiden kustannukset ja hyöty,10) ajoneuvoista aiheutuvien päästöjen vähentäminen yhdistämällä Euroopan laajuiset toimenpiteet kansallisiin/alueellisiin/paikallisiin toimenpiteisiin on osa komission yleistä strategiaa liikkuvista ja kiinteistä päästölähteistä ilmakehään joutuvien päästöjen vähentämiseksi tasapainoisella ja kustannushyötykriteerit täyttävällä tavalla,11) erityisesti kaupunkialueilla on lyhyellä aikavälillä tarpeen vähentää ajoneuvojen aiheuttamia saastuttavia päästöjä, jotka sisältävät ensisijaisia epäpuhtauksia kuten palamattomia hiilivetyjä ja hiilimonoksidia, toissijaisia epäpuhtauksia kuten otsonia, myrkyllisiä päästöjä kuten bentseeniä ja hiukkaspäästöjä; ottomoottoreilla varustettujen ajoneuvojen aiheuttamien saastuttavien päästöjen vähentäminen kaupunkialueilla on mahdollista saada aikaan heti muuttamalla polttoaineen koostumusta,12) polttoaineen laatua voidaan parantaa ilman laadun kannalta katsottuna siten, että lisätään siihen happea ja vähennetään siitä huomattavasti aromaattisia aineita, olefiineja, bentseeniä ja rikkiä,13) kivennäisöljyjen valmisteverojen rakenteiden yhdenmukaistamisesta 19 päivänä lokakuuta 1992 annetun neuvoston direktiivin 92/81/ETY (7) säännökset ja erityisesti sen 8 artiklan 4 kohta vähentävät jäsenvaltioiden halukkuutta ottaa käyttöön ja saattavat estää jäsenvaltioita ottamasta käyttöön eriytettyä valmisteverotusta, jonka tarkoituksena on parantaa polttoaineen laatua yhteisönlaajuiset polttoaineen laatuvaatimukset ylittäen,14) jäsenvaltioiden soveltamalla eriytetyllä valmisteverotuksella voidaan edistää sellaisten kehittyneempien polttoaineiden ottamista käyttöön, jotka vastaavat ensisijaisia kansallisia tavoitteita, valmiuksia ja vaatimuksia,15) komissio on antanut ehdotuksen energiatuotedirektiiviksi; tämän ehdotuksen tavoitteena on muun muassa sallia jäsenvaltioiden soveltaa aktiivisemmin verohelpotuksia eriytetyllä valmisteverotuksella, jotta voitaisiin edistää kehittyneempien polttoaineiden ottamista käyttöön,16) sellaiset polttonaineiden laatuvaatimukset, joilla pyritään sekä pakokaasu- että haihtumispäästöjen vähentämiseen, ovat yleensä puutteellisia,17) lyijyä sisältävän bensiinin palamisesta johtuva lyijyn aiheuttama ilman pilaantuminen on uhka ihmisen terveydelle ja ympäristölle, ja siksi on aiheellista kieltää lyijyä sisältävän bensiinin pitäminen kaupan; on suuri edistysaskel, että vuoteen 2000 mennessä käytännöllisesti katsoen kaikki bensiinikäyttöiset ajoneuvot pystyvät toimimaan lyijyttömällä bensiinillä, ja siksi on aiheellista rajoittaa tiukasti lyijyä sisältävän bensiinin pitämistä kaupan,18) tarve vähentää ajoneuvojen päästöjä ja se, että tähän tarvittava teknologia on saatavilla, ovat peruste lyijyttömän bensiinin ja lyijyttömien dieselpolttoaineiden kaupan pitämistä koskevien ympäristöperusteisten laatuvaatimusten asettamiselle,19) olisi aiheellista, että saatavana olisi kahta eri dieselpolttoaine- ja bensiinityyppiä, joista toinen olisi laadultaan parempaa dieselpolttoainetta ja toinen olisi laadultaan parempaa bensiiniä; markkinoilla oleva laadultaan huonompi dieselpolttoaine tai bensiini olisi korvattava laadultaan paremmalla dieselpolttoaineella tai bensiinillä vuoteen 2005 mennessä; olisi kuitenkin laadittava säännös, jonka mukaisesti korvaamista voidaan myöhäistää, jos vuoden 2005 määräajan soveltamisesta johtuvien muutosten tekeminen tuotantolaitoksissa aiheuttaisi jossakin jäsenvaltiossa teollisuudelle vakavia ongelmia,20) ihmisten terveyttä ja/tai ympäristöä suojellakseen tietyissä taajamissa tai tietyillä ekologisesti haavoittuvilla alueilla, joilla on ilman laatua koskevia erityisongelmia, jäsenvaltioilla pitäisi olla mahdollisuus tässä direktiivissä säädetyn menettelyn mukaisesti vaatia, että polttoaineita voidaan pitää kaupan vain, jos ne täyttävät tiukemmat ympäristöperusteiset vaatimukset kuin ne, joista säädetään tässä direktiivissä; tämä menettely on poikkeus tietojen toimittamismenettelystä, josta säädetään teknisiä standardeja ja määräyksiä ja tietoyhteiskunnan palveluja koskevia määräyksiä koskevien tietojen toimittamisessa noudatettavasta menettelystä 22 päivänä kesäkuuta 1998 annetussa Euroopan parlamentin ja neuvoston direktiivissä 98/34/EY (8),21) jäsenvaltioiden olisi otettava käyttöön tarkkailujärjestelmiä tässä direktiivissä säädettyjen polttoaineita koskevien laatuvaatimusten noudattamisen varmistamiseksi; tällaisten tarkkailujärjestelmien olisi perustuttava yhteisiin näytteenotto- ja määritysmenetelmiin ja jäsenvaltioiden keräämät polttoaineiden laatua koskevat tiedot olisi ilmoitettava komissiolle yhteisesti sovitussa muodossa,22) komissio tekee kattavan arvioinnin perusteella ehdotuksen, jolla täydennetään liitteissä III ja IV tarkoitettuja bensiiniä ja dieselpolttoaineita koskevia pakollisia laatuvaatimuksia, joita on sovellettava 1 päivästä tammikuuta 2005 lähtien; tässä ehdotuksessa vahvistetaan tässä direktiivissä säädetyt suuntaa-antavat laatuvaatimukset tai muutetaan tai täydennetään niitä; komission ehdotuksella voidaan tarvittaessa myös vahvistaa muita polttoaineita, kuten nesteytettyä maaöljykaasua, maakaasua tai biopolttoaineita koskevat ympäristöperusteiset laatuvaatimukset; "sidonnaiskuljetusajoneuvot" (kuten linja-autot, taksit ja hyötyajoneuvot) ovat suurimpia kaupunkien saastuttajia, ja niille voisi olla hyötyä erityislaatuvaatimuksista,23) tässä direktiivissä vahvistettujen laatuvaatimusten mittaamiseen tarkoitettuja vertailumenetelmiä voi olla tarpeen kehittää tieteen ja tekniikan kehityksen perusteella; tätä varten olisi säädettävä direktiivin liitteiden mukauttamisesta tekniikan kehitykseen,24) vastaavasti olisi kumottava bensiinin lyijypitoisuutta koskevan jäsenvaltioiden lainsäädännön lähentämisestä 20 päivänä maaliskuuta 1985 annettu neuvoston direktiivi 85/210/ETY (9), korvaavien polttoaineen osien bensiinissä käytöllä saatavasta raakaöljyn säästöstä 5 päivänä joulukuuta 1985 annettu neuvoston direktiivi 85/536/ETY (10), ja tiettyjen nestemäisten polttoaineiden rikkipitoisuudesta 23 päivänä maaliskuuta 1993 annetun neuvoston direktiivin 93/12/ETY (11) 1 artiklan 1 kohdan b alakohta ja 2 artiklan 1 kohta,25) vuoden 1994 liittymisasiakirjan 69 artiklassa tarkoitettuihin Itävaltaa koskeviin siirtymäkauden toimenpiteisiin kuuluu direktiivin 85/210/ETY 7 artikla; tätä siirtymäkauden toimenpidettä olisi tietyistä ympäristön suojeluun liittyvistä syistä jatkettava 1 päivään tammikuuta 2000, ja26) Euroopan parlamentti, neuvosto ja komissio ovat sopineet 20 päivänä joulukuuta 1994 yhteistoimintatavasta EY:n perustamissopimuksen 189 b artiklassa määrätyn menettelyn mukaisesti (12) annettujen säädösten täytäntöönpanomenettelyssä,OVAT ANTANEET TÄMÄN DIREKTIIVIN:1 artikla Soveltamisala Tässä direktiivissä vahvistetaan otto- ja dieselmoottoreilla varustetuissa ajoneuvoissa käytettäviä polttoaineita koskevat terveyteen ja ympäristönäkökohtiin perustuvat tekniset laatuvaatimukset.2 artikla Määritelmät Tässä direktiivissä tarkoitetaan:1. `bensiinillä` kaikkia CN-koodeihin 2710 00 27, 2710 00 29, 2710 00 32, 2710 00 34 ja 2710 00 36 kuuluvia haihtuvia kivennäisöljyjä, jotka on tarkoitettu ajoneuvojen voimanlähteenä olevien ottomoottoreiden toimintaan,2. `dieselpolttoaineilla` CN-koodiin 2710 00 66 kuuluvia, direktiivissä 70/220/ETY ja direktiivissä 88/77/ETY tarkoitetuissa itseliikkuvissa ajoneuvoissa käytettäviä kaasuöljyjä.Liikkuvien työkoneiden ja maataloustraktoreiden moottoreissa käytettäviltä kaasuöljyiltä jäsenvaltiot voivat edellyttää samanlaista rikkipitoisuutta kuin tässä direktiivissä määritellään dieselpolttoaineille tai sellaista rikkipitoisuutta, joka määritellään dieselpolttoaineille direktiivissä 93/12/ETY.3 artikla Bensiini 1. Jäsenvaltioiden on kiellettävä lyijypitoisen bensiinin kaupan pitäminen alueellaan viimeistään 1 päivänä tammikuuta 2000.2. a) Jäsenvaltioiden on varmistettava, että viimeistään 1 päivänä tammikuuta 2000 niiden alueella pidetään kaupan ainoastaan sellaista lyijytöntä bensiiniä, joka on liitteessä I esitettyjen ympäristöperusteisten laatuvaatimusten mukaista.b) Jäsenvaltioiden on sallittava 1 päivästä tammikuuta 2000 liitteessä III esitettyjen laatuvaatimusten mukaisen lyijyttömän bensiinin kaupan pitäminen, sanotun kuitenkaan rajoittamatta a alakohdassa annettujen määräysten soveltamista.c) Jäsenvaltioiden on lisäksi varmistettava, että viimeistään 1 päivänä tammikuuta 2005 niiden alueella pidetään kaupan ainoastaan sellaista lyijytöntä bensiiniä, joka on liitteessä III esitettyjen ympäristöperusteisten laatuvaatimusten mukaista.3. Edellä 1 kohdasta poiketen ja komissiolle viimeistään 31 päivänä elokuuta 1999 esitetystä pyynnöstä jäsenvaltiolle voidaan antaa lupa sallia edelleen lyijypitoisen bensiinin kaupan pitäminen, enintään 1 päivään tammikuuta 2005 asti, jos kyseinen jäsenvaltio voi osoittaa, että kieltäminen johtaisi vakaviin sosiaalis-taloudellisiin ongelmiin tai että siitä ei seuraisi yleistä etua ympäristölle tai terveydelle muun muassa kyseisen jäsenvaltion ilmasto-olosuhteiden vuoksi.Lyijypitoisen bensiinin lyijypitoisuus ei saa olla yli 0,15 g/l, ja bentseenipitoisuuden on oltava liitteen I vaatimusten mukainen. Muut laatuvaatimusten arvot voivat jäädä nykytilanteeseen nähden ennalleen.4. Sen estämättä, mitä 2 kohdassa säädetään, komissiolle viimeistään 31 päivänä elokuuta 1999 esitetystä pyynnöstä jäsenvaltiolle voidaan antaa lupa sallia edelleen alueellaan sellaisen lyijyttömän bensiinin kaupan pitäminen, enintään 1 päivään tammikuuta 2003, joka ei ole liitteen I rikkopitoisuutta koskevien laatuvaatimusten mukaista, mutta jonka rikkipitoisuus ei ole korkeampi kuin nykyiset pitoisuudet, jos kyseinen jäsenvaltio voi osoittaa, että tarvittavien muutosten tekeminen tuotantolaitoksissa tämän direktiivin hyväksymisen ja 1 päivän tammikuuta 2000 välisenä aikana aiheuttaisi vakavia ongelmia teollisuudelle.5. Sen estämättä, mitä 2 kohdassa säädetään, komissiolle viimeistään 31 päivänä elokuuta 2003 esitetystä pyynnöstä jäsenvaltiolle voidaan antaa lupa sallia edelleen alueellaan sellaisen lyijyttömän bensiinin kaupan pitäminen, enintään 1 päivään tammikuuta 2007, jonka rikkipitoisuus ei ole liitteen III mukainen mutta joka on liitteen I mukainen, jos kyseinen jäsenvaltio voi osoittaa, että tarvittavien muutosten tekeminen tuotantolaitoksissa tämän direktiivin hyväksymisen ja 1 päivän tammikuuta 2005 välisenä aikana aiheuttaisi vakavia ongelmia teollisuudelle.6. Komissio voi sallia 3, 4 ja 5 kohdassa tarkoitettut poikkeukset perustamissopimuksen mukaisesti.Komissio ilmoittaa jäsenvaltioille ja antaa tiedoksi Euroopan parlamentille ja neuvostolle päätöksensä.7. Sen estämättä, mitä 1 kohdassa säädetään, jäsenvaltiot voivat edelleen sallia sen, että pieniä määriä 3 kohdan toisessa alakohdassa mainittujen vaatimusten mukaista lyijypitoista bensiiniä pidetään kaupan, jos sen myynti on enintään 0,5 prosenttia kokonaiskaupasta, jos se on tarkoitettu käytettäväksi tyypillisissä vanhoissa ajoneuvoissa ja jos sen jakelu tapahtuu erityisten eturyhmien välityksellä.4 artikla Dieselpolttoaine 1. a) Jäsenvaltioiden on varmistettava, että viimeistään 1 päivänä tammikuuta 2000 niiden alueella voidaan pitää kaupan ainoastaan sellaisia dieselpolttoaineita, jotka ovat liitteessä II esitettyjen ympäristöperusteisten vaatimusten mukaisia.b) Jäsenvaltioiden on sallittava 1 päivästä tammikuuta 2000 liitteessä IV esitettyjen laatuvaatimusten mukaisen lyijyttömän bensiinin kaupan pitäminen, sanotun kuitenkaan rajoittamatta a alakohdassa annettujen määräysten soveltamista.c) Jäsenvaltioiden on varmistettava, että viimeistään 1 päivänä tammikuuta 2005 niiden alueella voidaan pitää kaupan ainoastaan sellaisia dieselpolttoaineita, jotka ovat liitteessä IV esitettyjen ympäristöperusteisten laatuvaatimusten mukaisia.2. Sen estämättä, mitä 1 kohdassa säädetään, komissiolle viimeistään 31 päivänä elokuuta 1999 esitetystä pyynnöstä jäsenvaltiolle voidaan antaa lupa sallia edelleen alueellaan sellaisen dieselpolttoaineen kaupan pitäminen, enintään 1 päivään tammikuuta 2003, jonka rikkipitoisuus ei ole liitteen II säännösten mukainen, mutta joka ei ole korkeampi kuin nykyiset pitoisuudet, jos kyseinen jäsenvaltio voi osoittaa, että tarvittavien muutosten tekeminen tuotantolaitoksissa tämän direktiivin hyväksymispäivän ja 1 päivän tammikuuta 2000 välisenä aikana aiheuttaisi vakavia ongelmia teollisuudelle.3. Sen estämättä, mitä 1 kohdassa säädetään, komissiolle viimeistään 31 päivänä elokuuta 2003 esitetystä pyynnöstä jäsenvaltiolle voidaan antaa lupa sallia edelleen alueellaan sellaisen dieselpolttoaineen kaupan pitäminen, enintään 1 päivään tammikuuta 2007, jonka rikkipitoisuus ei ole liitteen IV säännösten mukainen, mutta joka on liitteen II mukainen, jos kyseinen jäsenvaltio voi osoittaa, että tarvittavien muutosten tekeminen tuotantolaitoksissa tämän direktiivin hyväksymispäivän ja 1 päivän tammikuuta 2005 välisenä aikana aiheuttaisi vakavia ongelmia teollisuudelle.4. Komissio voi sallia 2 ja 3 kohdassa sallitun poikkeuksen perustamissopimuksen mukaisesti.Komissio ilmoittaa jäsenvaltioille ja antaa tiedoksi neuvostolle ja Euroopan parlamentille päätöksensä.5 artikla Vapaa liikkuvuus Jäsenvaltio ei saa kieltää, rajoittaa tai estää sellaisten polttoaineiden markkinoille saattamista, jotka ovat tämän direktiivin vaatimusten mukaisia.6 artikla Tiukemmat ympäristöperusteiset laatuvaatimukset täyttävien polttoaineiden kaupan pitäminen 1. Edellä 3, 4 ja 5 artiklasta poiketen jäsenvaltiot voivat vaatia, että tietyillä alueilla kaupan saa pitää vain sellaisia polttoaineita, jotka täyttävät tässä direktiivissä säädettyjä tiukemmat, ympäristöperusteiset laatuvaatimukset joko koko ajoneuvokannan tai osan siitä osalta, jotta suojeltaisiin jäsenvaltion väestön terveyttä tietyssä taajamassa tai ympäristöä ekologisesti erityisen herkällä alueella, jos ilmakehään joutuneet epäpuhtaudet aiheuttavat tai niiden voidaan kohtuudella olettaa aiheuttavan vakavaa ja jatkuvaa haittaa ihmisten terveydelle tai ympäristölle.2. Jäsenvaltioiden, jotka haluavat hyödyntää 1 kohdassa säädettyä poikkeusta, on esitettävä etukäteen pyyntönsä ja sen perustelut komissiolle. Perusteluihin on sisällyttävä todisteet siitä, että poikkeus on suhteellisuusperiaatteen mukainen eikä häiritse henkilöiden ja tavaroiden vapaata liikkuvuutta.3. Kyseisen jäsenvaltion on toimitettava komissiolle tietoa kyseisen alueen ilmanlaadusta ja ehdotettujen toimenpiteiden ennustetuista vaikutuksista ilmanlaatuun.4. Komissio toimittaa nämä tiedot viipymättä muille jäsenvaltioille.5. Jäsenvaltiot voivat tehdä pyyntöä ja sen perusteluja koskevat huomautuksensa kahden kuukauden kuluessa siitä päivästä, jolloin komissio toimitti tiedot.6. Komissio tekee jäsenvaltion pyyntöä koskevan päätöksen kolmen kuukauden kuluessa siitä päivästä, jolloin jäsenvaltiot ovat esittäneet huomautuksensa. Komissio ottaa jäsenvaltioiden huomautukset huomioon sekä samanaikaisesti ilmoittaa päätöksestä jäsenvaltioille ja antaa sen tiedoksi Euroopan parlamentille ja neuvostolle.7. Jokainen jäsenvaltio voi saattaa päätöksen neuvoston käsiteltäväksi kuukauden kuluessa päätöksen tiedoksi antamisesta tai päätöksen puuttuessa saattaa asian neuvoston käsiteltäväksi kuukauden kuluessa 6 kohdassa tarkoitetun määräajan päättymisestä.8. Neuvosto voi määräenemmistöllä päättää asiasta toisin kahden kuukauden kuluessa siitä, kun asia on saatettu sen käsiteltäväksi.7 artikla Muutos raakaöljyjen toimituksissa Jos poikkeuksellisten tapahtumien johdosta jonkin jäsenvaltion on raakaöljyjen tai öljytuotteiden toimituksissa tapahtuneen äkillisen muutoksen vuoksi vaikeata soveltaa 3 ja 4 artiklassa tarkoitettuja polttoaineita koskevia vaatimuksia, kyseisen jäsenvaltion on ilmoitettava tästä komissiolle. Komissio voi sallia korkeampien raja-arvojen soveltamisen yhteen tai useampaan polttoaineen osaan kyseisessä jäsenvaltiossa enintään kuuden kuukauden ajan ilmoitettuaan asiasta ensin muille jäsenvaltioille.Komissio ilmoittaa jäsenvaltioille ja antaa tiedoksi Euroopan parlamentille ja neuvostolle päätöksensä.Jokainen jäsenvaltio voi saattaa komission päätöksen neuvoston käsiteltäväksi kuukauden kuluessa päätöksen tiedoksiantamisesta.Neuvosto voi määräenemmistöllä päättää toisin kuukauden kuluessa siitä, kun asia on saatettu sen käsiteltäväksi.8 artikla Direktiivin noudattamisen seuranta ja kertomukset 1. Jäsenvaltioiden on valvottava 3 ja 4 artiklan vaatimusten noudattamista liitteissä I ja II esitettyjen analyyttisten menetelmien pohjalta.2. Komissio edistää yhdenmukaisen järjestelmän kehittämistä polttoaineen laadun seurantaa varten. Komissio voi pyytää Euroopan standardointikomitean apua tällaisen järjestelmän kehittämisessä.3. Komissio laatii yhteiset ohjeet tällaisten kansallisia polttoaineen laatua koskevien tietojen tiivistelmän toimittamista varten viimeistään 30 päivänä kesäkuuta 2000.4. Jäsenvaltioiden on toimitettava komissiolle edellistä kalenterivuotta koskeva tiivistelmänsä vuosittain 30 päivään kesäkuuta mennessä ja ensimmäisen kerran 30 päivään kesäkuuta 2002 mennessä.9 artikla Tarkastusmenettely 1. Komissio tekee säännöllisesti ja ensimmäisen kerran viimeistään 12 kuukautta tämän direktiivin antamisesta ja joka tapauksessa viimeistään 31 päivänä joulukuuta 1999 moottoriajoneuvojen päästöjen aiheuttaman ilman pilaantumisen ehkäisemiseksi toteutettavista toimenpiteistä ja neuvoston direktiivin 70/220/ETY muuttamisesta 13 päivänä lokakuuta 1998 annetun Euroopan parlamentin ja neuvoston direktiivin 98/69/EY (13) 3 artiklan vaatimusten mukaisesti suoritetun arvioinnin perusteella Euroopan parlamentille ja neuvostolle ehdotuksen tämän direktiivin tarkistamisesta olennaisena osana strategiaa, joka on suunniteltu ilmanlaatua koskevien yhteisön standardien vaatimusten ja niihin liittyvien tavoitteiden täyttämiseksi.2. Ehdotukseen on sisällyttävä ympäristöperusteiset vaatimukset bensiinille niiden pakollisten laatuvaatimusten täydentämiseksi, jotka esitetään liitteessä III bensiinille ja liitteessä IV dieselpolttoaineille perustuen muun muassa tietoon, jota saadaan ilmanlaatuun liittyvien päästöjen rajoitusvaatimuksista, saastumista vähentävien uusien tekniikoiden tehokkaasta toiminnasta ja kansainvälisiin polttoainemarkkinoihin vaikuttavista tapahtumista.3. Edellä 1 ja 2 kohdassa tarkoitettujen säännösten lisäksi komissio voi esittää muun muassa:- ehdotuksia, joissa otetaan huomioon "sidonnaiskuljetus-ajoneuvojen" erityistilanne ja tarve ehdottaa raja-arvoja niiden käyttämille erikoispolttoaineille,- ehdotuksia, joilla asetetaan neste- ja maakaasupolttoaineisiin ja biopolttoaineisiin sovellettavia raja-arvoja.10 artikla Menettely tekniikan kehitykseen mukauttamiseksi Komissio hyväksyy tämän direktiivin liitteissä I, II, III ja IV oikeanpuoleisessa sarakkeessa tarkoitettujen määritysmenetelmien mukauttamiseksi tekniikan kehitykseen tarvittavat muutokset neuvoston direktiivin 96/62/EY (14) 12 artiklassa perustetun komitean avustamana ja tämän direktiivin 11 artiklassa säädettyä menettelyä noudattaen.Tällaisesta mukauttamisesta ei saa seurata tässä direktiivissä säädettyjen raja-arvojen suoria tai välillisiä muutoksia tai niiden soveltamisen alkamisajankohtien muuttamista.11 artikla Komiteamenettely 1. Komision edustaja tekee 10 artiklassa tarkoitetulle komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.2. Komissio päättää suunnitelluista toimenpiteistä, jos ne ovat komitean lausunnon mukaiset.Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä.Jos neuvosto ei ole ratkaissut asiaa kolmen kuukauden kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä.12 artikla Bensiinin ja dieselpolttoaineiden laatua koskevien direktiivien kumoaminen ja muuttaminen 1. Kumotaan direktiivit 85/210/ETY, 85/536/ETY ja 87/441/ETY 1 päivästä tammikuuta 2000.2. Muutetaan direktiivi 93/12/ETY poistamalla 1 artiklan 1 kohdan b alakohta ja 2 artiklan 1 kohta 1 päivästä tammikuuta 2000.13 artikla Saattaminen osaksi kansallista lainsäädäntöä 1. Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 1 päivänä heinäkuuta 1999. Niiden on ilmoitettava tästä komissiolle viipymättä.Jäsenvaltioiden on sovellettava näitä säädöksiä 1 päivästä tammikuuta 2000.Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.2. Jäsenvaltioiden on toimitettava tässä direktiivissä tarkoitetuista asioista antamansa tärkeimmät kansalliset säädökset komissiolle.14 artikla Itävalta Direktiivin 85/210/ETY 7 artiklaa sovelletaan kyseisen direktiivin 4 artiklassa tarkoitetun polttoaineen bentseenipitoisuuden osalta Itävaltaan vasta 1 päivästä tammikuuta 2000.15 artikla Direktiivin voimaantulo Tämä direktiivi tulee voimaan sinä päivänä, jona se julkaistaan Euroopan yhteisöjen virallisessa lehdessä.16 artikla Osoitus Tämä direktiivi on osoitettu kaikille jäsenvaltioille.Tehty Luxemburgissa 13 päivänä lokakuuta 1998.Euroopan parlamentin puolestaJ.M. GIL-ROBLESPuhemiesNeuvoston puolestaC. EINEMPuheenjohtaja(1) EYVL C 77, 11.3.1997, s. 1 ja EYVL C 209, 10.7.1997, s. 25.(2) EYVL C 206, 7.7.1997, s. 113.(3) Euroopan parlamentin lausunto annettu 10. huhtikuuta 1997 (EYVL C 132, 28.4.1997, s. 170), neuvoston yhteinen kanta vahvistettu 7. lokakuuta 1997 (EYVL C 351, 19.11.1997, s. 1) ja Euroopan parlamentin päätös tehty 18. helmikuuta 1998 (EYVL C 80, 16.3.1998, s. 92). Euroopan parlamentin päätös tehty 15. syyskuuta 1998 (EYVL C 313, 12.10.1998). Neuvoston päätös tehty 17. syyskuuta 1998.(4) EYVL L 76, 6.4.1970, s. 1, direktiivi sellaisena kuin se on viimeksi muutettuna Euroopan parlamentin ja neuvoston direktiivillä 98/69/EY (katso tämän virallisen lehden sivu 1).(5) EYVL L 36, 9.2.1988, s. 33, direktiivi sellaisena kuin se on viimeksi muutettuna Euroopan parlamentin ja neuvoston direktiivillä 96/1/EY (EYVL L 40, 17.2.1996, s. 1).(6) EYVL L 100, 19.4.1994, s. 42.(7) EYVL L 316, 31.10.1992, s. 12, direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46).(8) EYVL L 204, 21.7.1998, s. 37, direktiivi sellaisena kuin se on viimeksi muutettuna direktiivillä 98/48/EY (EYVL L 217, 5.8.1998, s. 18).(9) EYVL L 96, 3.4.1985, s. 25, direktiivi sellaisena kuin se on viimeksi muutettuna vuoden 1994 liittymisasiakirjalla.(10) EYVL L 334, 12.12.1985, s. 20, direktiivi sellaisena kuin se on muutettuna komission direktiivillä 87/441/ETY (EYVL L 238, 21.8.1987, s. 40).(11) EYVL L 74, 27.3.1993, s. 81.(12) EYVL C 102, 4.4.1996, s. 1.(13) Katso tämän virallisen lehden sivu 1.(14) EYVL L 296, 21.11.1996, s. 55.LIITE I OTTOMOOTTOREILLA VARUSTETUISSA AJONEUVOISSA KÄYTETTÄVIÄ KAUPALLISIA POLTTOAINEITA KOSKEVAT YMPÄRISTÖPERUSTEISET LAATUVAATIMUKSET >TAULUKON PAIKKA>LIITE II DIESELMOOTTOREILLA VARUSTETUISSA AJONEUVOISSA KÄYTETTÄVIÄ KAUPALLISIA POLTTOAINEITA KOSKEVAT YMPÄRISTÖPERUSTEISET LAATUVAATIMUKSET >TAULUKON PAIKKA>LIITE III OTTOMOOTTOREILLA VARUSTETUISSA AJONEUVOISSA KÄYTETTÄVIÄ KAUPALLISIA POLTTOAINEITA KOSKEVAT YMPÄRISTÖPERUSTEISET LAATUVAATIMUKSET >TAULUKON PAIKKA>LIITE IV DIESELMOOTTOREILLA VARUSTETUISSA AJONEUVOISSA KÄYTETTÄVIÄ KAUPALLISIA POLTTOAINEITA KOSKEVAT YMPÄRISTÖPERUSTEISET LAATUVAATIMUKSET >TAULUKON PAIKKA>Komission lausumat Direktiivin 3 artiklan 5 kohdan ja 4 artiklan 3 kohdan osalta Käsitellessään 3 artiklan 5 kohdan ja 4 artiklan 3 kohdan mukaisia poikkeuspyyntöjä komissio katsoo, että poikkeus on yhteisön lainsäädännön, myös kilpailulainsäädännön, mukainen ottaen huomioon, että yhteisössä on riittävästi saatavilla riittävän hyvälaatuisia polttoaineita.Euroopan parlamentin tarkistuksen 18 osalta Komissio tunnustaa verokannustinten merkityksen kehittyneempien polttoaineiden käytön edistämisessä. Se ottaa kyseisen seikan tarkoituksenmukaisella tavalla huomioon neuvoston direktiivin 92/81/ETY täytäntöönpanossa ja varmistaa toimivaltuuksiensa puitteissa direktiivin asiaa koskevien säännösten ripeän täytäntöönpanon.


Avis juridique important

|

31974L0394

Neuvoston direktiivi 74/394/ETY, annettu 22 päivänä heinäkuuta 1974, elintarvikkeissa sallittuja säilöntäaineita koskevan jäsenvaltioiden lainsäädännön lähentämisestä annetun direktiivin N:o 64/54/ETY muuttamisesta kymmenennen kerran

Virallinen lehti nro L 208 , 30/07/1974 s. 0025 - 0025 Suomenk. erityispainos Alue 13 Nide 4 s. 0040  Kreikank. erityispainos: Luku 03 Nide 11 s. 0027  Ruotsink. erityispainos Alue 13 Nide 4 s. 0040  Espanjank. erityispainos: Luku 13 Nide 4 s. 0014  Portugalink. erityispainos: Luku 13 Nide 4 s. 0014

NEUVOSTON DIREKTIIVI,annettu 22 päivänä heinäkuuta 1974,elintarvikkeissa sallittuja säilöntäaineita koskevan jäsenvaltioiden lainsäädännön lähentämisestä annetun direktiivin N:o 64/54/ETY muuttamisesta kymmenennen kerran (74/394/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 100 artiklan,ottaa huomioon komission ehdotuksen,ottaa huomioon Euroopan parlamentin lausunnon,ottaa huomioon talous- ja sosiaalikomitean lausunnon,sekä katsoo, ettäelintarvikkeissa sallittuja säilöntäaineita koskevan jäsenvaltioiden lainsäädännön lähentämisestä 5 päivänä marraskuuta 1963 annetussa neuvoston direktiivissä N:o 64/54/ETY(1), sellaisena kuin se on viimeksi muutettuna neuvoston direktiivillä N:o 74/62/ETY(2), säädetään tiabendatsolin väliaikaisesta käytöstä niin, että enimmäispitoisuus saa sitrushedelmissä olla kuusi ja banaaneissa kolme milligrammaa kilolta,kokemukset tiabendatsolin käytöstä ovat osoittaneet, että tällaisten pitoisuuksien käyttö on teknologisesti perusteltua tiabendatsolin homeita tuhoavien ominaisuuksien vuoksi,saattaisi olla teknologisesti suotavaa nostaa tämä pitoisuus sitrushedelmissä kymmeneen milligrammaan kilolta; kuitenkin on välttämätöntä saada vastauksia tiettyihin tieteellisiin ja teknisiin kysymyksiin, ennen kuin tällaista toimenpidettä voidaan harkita; direktiivissä N:o 71/160/ETY(3) säädettyä siirtymäkautta olisi sen vuoksi jatkettava niin, että tarpeellinen arviointi voitaisiin suorittaa ottamatta ennakkoon kantaa tiabendatsolin mahdolliseen sisällyttämiseen yhteisön mahdolliseen torjunta-ainelainsäädäntöön,tässä direktiivissä sallitut tiabendatsolin enimmäispitoisuudet eivät koske yksittäisiä hedelmiä vaan tilastollisesti edustavia näytteitä; näitä pitoisuuksia on valvottava tarkoituksenmukaisin näytteenottosuunnitelmin ja analyysimenetelmin, joista säädetään yhteisössä direktiivin N:o 64/54/ETY 8 artiklan 2 kohdan mukaisesti; asiaa koskevaa kansallista lainsäädäntöä sovelletaan, kunnes nämä täytäntöönpanotoimenpiteet tulevat voimaan, ja näyttää suositeltavalta näin säädetyn siirtymäkauden aikana tehdä tukkumyynnin osalta sitrushedelmien tiabendatsolikäsittelystä ilmoittaminen pakolliseksi, mutta sallia jäsenvaltioiden vapauttaa ilmoitusvelvollisuudesta vähittäismyynnissä,ON ANTANUT TÄMÄN DIREKTIIVIN:1 artiklaDirektiivin N:o 64/54/ETY liitteessä olevan I jakson numerossa E 233:1. Korvataan b alakohdan ii alakohta seuraavasti:"ii) sitrushedelmien:- tukkumyynnissä käsittelystä on ilmoitettava laskuissa ja pakkauksen jollakin ulkopinnalla ilmaisulla: "Käsitelty tiabendatsolilla.";- vähittäismyynnissä jäsenvaltio voi vaatia, että hedelmien käsittelystä ilmoitetaan näkyvällä tavalla siten, että kuluttaja varmasti on asiasta tietoinen."2. Korvataan c alakohdan ilmaisu "1 päivänä tammikuuta 1974" ilmaisulla "1 päivänä heinäkuuta 1976".2 artiklaJäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivästä tammikuuta 1974 alkaen ja ilmoitettava tästä komissiolle viipymättä.3 artiklaTämä direktiivi on osoitettu kaikille jäsenvaltioille.Tehty Brysselissä 22 päivänä heinäkuuta 1974.Neuvoston puolestaPuheenjohtajaJ. SAUVAGNARGUES(1) EYVL N:o 12, 27.1.1964, s. 161/64(2) EYVL N:o L 38, 11.2.1974, s. 29(3) EYVL N:o L 87, 17.4.1971, s. 12